OpenLLM-France/wikimedia huggingface dataset:
# Comtat de Powder River

El comtat de Powder River (en anglès: Powder River County), és un dels 56 comtats de l'estat nord-americà de Montana. L'any 2000 tenia 1.858 habitants amb una densitat poblacional de 0,22 persones per km². La seu del comtat és Broadus.

## Geografia

Segons l'Oficina del Cens, el comtat té una àrea total de 8.542 km², dels quals 8.540 km² són terra i 1.2 km² (0.02%) són aigua.

### Comtats adjacents

* Comtat de Big Horn - oest
* Comtat de Rosebud - oest
* Comtat de Custer - nord
* Comtat de Carter - est
* Comtat de Crook - sud-est
* Comtat de Campbell - sud
* Comtat de Sheridan - sud-oest

## Carreteres

* U.S. Highway 212
* Carretera Estatal de Montana 59

## Demografia

Segons el cens dels Estats Units del 2010, viuen en el comtat 1.743 persones, 755 llars, i 505 famílies.
En el 2000 la renda per capita mitjana del comtat era de $28,398, i l'ingrés mitjà per a una família era de $34,671. En el 2000 els homes tenien un ingrés per capita de $23,971 versus $17,411 per a les dones. L'ingrés per capita per al comtat era de $15,351. Al voltant del 14.10 % de la població estava sota el llindar de pobresa nacional.

## Comunitats
### Poble

* Broadus

### Comunitats no incorporades

* Belle Creek
* Biddle
* Olive
* Otter
* Powderville
* Sonnette

## Referències

* ↑ «Powder River County, Montana» (en anglès). Arxivat de l'original el 2018-06-14. [Consulta: 6 gener 2018].
* ↑ «2010 Census Gazetteer Files». US Census Bureau, August 22, 2012. Arxivat de l'original el December 5, 2014. [Consulta: November 29, 2014].
* ↑ «Profile of General Population and Housing Characteristics: 2010 Demographic Profile Data». US Census Bureau. Arxivat de l'original el February 13, 2020. [Consulta: January 10, 2016].
* ↑ «Selected Economic Characteristics – 2006-2010 American Community Survey 5-Year Estimates». US Census Bureau. Arxivat de l'original el February 13, 2020. [Consulta: January 10, 2016].
# Crims de l'hort del francès

Els crims de l'hort del francès van ser una sèrie de 6 assassinats que es van perpetrar a la localitat de Peñaflor, província de Sevilla (Espanya), entre els anys 1898 i 1904. Els crims van ser comesos per Andrés Aldije Monmejá, conegut com El Francès per ser natural d'Agen i José Muñoz Lopera. Tots dos còmplices havien muntat una casa de joc il·legal i robaven i assassinaven a alguns que els que acudien a aquesta. Després de ser condemnats a pena de mort, van ser executats mitjançant garrot vil el 31 d'octubre de 1906 en la Presó del Pópulo de Sevilla. Basant-se en aquests fets, el director de cinema Paul Naschy va realitzar l'any 1977 la pel·lícula titulada El huerto del francés.

## Referències

* ↑ Miguel Pino: El delito de juegos prohibidos: Análisis histórico-jurídico, P. 172. Consulta: 27 de noviembre de 2017.
* ↑ El huerto del francés, un peligroso casino en la Andalucía profunda. Arxivat 2017-12-01 a Wayback Machine. La Gaceta, publicado el 26 de mayo de 2017, consulta: 26 de noviembre de 2017
* ↑ El huerto del francés. Filmaffinity, consulta: 27 de noviembre de 2017.
* ↑ Los crímenes del huerto del francés. El Correo de Andalucía. Consulta: 27 de noviembre de 2017
# Ikililou Dhoinine

Ikililou Dhoinine (Comores, 14 d'agost de 1962) és un polític comorense i actual President de la Unió de les Comores, després de ser confirmat en el seu càrrec pel Tribunal Constitucional el 13 de gener de 2011.
Es va presentar a les eleccions presidencials del seu país, passant a segona volta després del primer balotaje en el qual va aconseguir el 28,19%. En segona volta, es va enfrontar a Mohamed Said Fazul i Abdou Djabir, guanyant la presidència amb un 60,91% dels vots.
Com a membre del partit governant, Dhoinine va comptar amb el suport del president en exercici Ahmed Abdallah Mohamed Sambi; abans de la presidència en tant, va ostentar el càrrec de Vicepresident (com a màxim representant de Mohéli, una de les tres illes autònomes de Comores), treballant en el Ministeri de Finances com a vicepresident a càrrec de les unitats de Pressupost i de empreniment femení.
Des del 26 de març de 2008 fins al 31 de març del mateix any, va ser el president provisional de Anjouan, una illa en les Comores.
Dhoinine, un farmacèutic de professió, sent el primer president de les Comores provinent de l'illa de Mohéli.

## Referències

* 1 2 3 «Dhoinine, nuevo presidente de Comores». Afrol News, 13-01-2011. [Consulta: 22 octubre 2011].
* ↑ «Dhoinine leading Comoros poll» (en anglès). News24.com, 08-11-2010. [Consulta: 22 octubre 2011].
* 1 2 «Comoros islanders elect Ikililou Dhoinine as president» (en anglès). BBC News, 29-12-2010. [Consulta: 22 octubre 2011].
* ↑ «Members of the Government of the Union of Comoros» (en anglès). Permanent Mission of the Union of Comoros to the United Nations. Arxivat de l'original el 2011-07-22. [Consulta: 22 octubre 2011].
# Ucraïna Slobodà

Ucraïna Slobodà (ucraïnès: Слобiдська Україна, Slobidskà Ukraïna, Slobids'ka Ukrayina; rus: Слободскáя Украина, Slobodskàia Ukraïna) o Slobojànsxina (en ucraïnès, Слобожáнщина, Slobojànxyna; en rus, Слобожáнщина, Slobojànxina; prové d'un dels tipus d'assentament anomenat slobodà) fou una regió històrica que es va desenvolupar i va florir en els segles XVII i XVIII a la frontera sud-oest del Tsarat Rus.
De 1650 a 1765, el territori conegut com a Ucraïna Slobodà va ser més organitzat d'acord amb el costum militar dels cosacs.
# TEP

TEP té els següents significats:
* Tona equivalent de petroli
* Tomografia per emissió de positrons
* Tromboembolisme pulmonar
* Trastorn esquizoide de la personalitat
* Tecnologies de l'empoderament i la participació
# Osteochilus hasseltii

Osteochilus hasseltii és una espècie de peix cipriniforme de la família dels ciprínids.

## Morfologia

Els mascles poden assolir els 32 cm de longitud total.

## Distribució geogràfica

Es troba a les conques dels rius Mekong, Salween, Maeklong i Chao Phraya, i a la península de Malaca, Sumatra, Java i Borneo.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok. 102 p.
* ↑ Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Malur de Wallace

El malur de Wallace (Sipodotus wallacii) és una espècie d'ocell de la família dels malúrids (Maluridae) i única espècie del gènere Sipodotus Mathews, 1928.

## Hàbitat i distribució

Habita el sotabosc de la selva humida de les illes Aru, Misool, i Nova Guinea, incloent les illes Yapen.

## Referències

* ↑ «Malur de Wallace». Cercaterm. TERMCAT, Centre de Terminologia. Rev. 29/03/2021(català)
# San-Lorenzo

San-Lorenzo (en cors San Lurenzu) és un municipi francès, situat a la regió de Còrsega, al departament d'Alta Còrsega. L'any 1999 tenia 106 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 194 | 205 | 153 | 159 | 91 | 106 |

## Administració

Llista d'alcaldes :
| Període | Identitat | Partit | Qualitat |
| 2001- | Pierre-François Negroni | | |
# Santa Joana d'Arc de Perpinyà

Santa Joana d'Arc de Perpinyà és la capella de la institució del mateix nom de la ciutat de Perpinyà, a la comarca del Rosselló, de la Catalunya del Nord.
Està situada en el col·legi i institució privada de Santa Joana d'Arc, en el número 16 del carrer de la Valette, al costat mateix de llevant de l'Estació de Perpinyà.

## Bibliografia

* Becat, Joan. «113 - Perpinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 218. Santa Joana d'Arc». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.

## Referències

* ↑ La capella de Santa Joana d'Arc, en el col·legi del mateix nom, en els ortofotomapes de l'IGN
# San Juan del Puerto (Florida)

San Juan del Puerto era una missió franciscà espanyola fundada abans de 1587 a l'illa Fort George, prop de la desembocadura del riu St. Johns en el que avui és Jacksonville, Florida. Va ser fundada per servir a la tribu Saturiwa dels timucua que va viure al voltant de la boca del St Johns. Té un lloc important en l'estudi de la llengua timucua, ja que fou on Francisco Pareja va emprendre el seu treball sobre la llengua timucua.

## Història

Els saturiwa van ser un dels cacicats dels mocama, un poble de parla timucua que vivien a les zones costaneres del que avui és el nord de Florida i el sud-est de Geòrgia. Els saturiwa es van aliar amb els francesos de Fort Caroline, de manera que eren inicialment hostils als espanyols, qui van expulsar els francesos de la Florida en 1565, però aviat van fer la pau amb els espanyols, i la Missió de San Juan va ser fundada prop de la seva principal ciutat de l'illa Fort George abans de 1587. Així es va convertir en una de les tres missions principals de la Província de Mocama, juntament amb San Pedro de Mocama (a Tacatacuru) a l'illa Cumberland i Santa Maria de Sena entre ells a l'ill Amelia.
El padre Francisco Pareja va treballar en aquesta missió i a San Pedro de Mocama. Va idear un sistema d'escriptura per al timucua i ensenyar a alguns dels mocama. En 1612 va publicar un catecisme en espanyol i timucua, el primer llibre imprès en llengua indígena de les Amèriques.
Després de 1650, els refugiats guale del proper cacicat cap al nord al llarg de la costa de Geòrgia foren assentats a la missió. Els espanyols van abandonar la missió al voltant de 1702, en part com a resposta a les incursions dels amerindis i colons anglesos aliatss de Carolina del Sud durant la Guerra de la reina Anna.

## Vegeu també

* Missions espanyoles a Florida

## Notes

* 1 2 Soergel, Matt «The Mocama: New name for an old people». The Florida Times-Union, 18-10-2009 [Consulta: 20 juliol 2010].
* ↑ Ashley, p. 135.

## Referències

* Ashley, Keith H. (2009). "Straddling the Florida-Georgia State Line: Ceramic Chronology of the St. Marys Region (AD 1400–1700)". In Kathleen Deagan and David Hurst Thomas, From Santa Elena to St. Augustine: Indigenous Ceramic Variability (A.D. 1400-1700), pp. 125–139. New York : American Museum of Natural History
* McEwan, Bonnie G., Ed. (1993) The Spanish Missions of La Florida. University Press of Florida. ISBN 0-8130-1232-5 Pp. 98, 330.
# Unitat de superfície

Les unitats de superfície són patrons establerts mitjançant acords per facilitar l'intercanvi de dades en els mesuraments quotidians o científics i simplificar radicalment les transaccions comercials.
El mesurament és la tècnica mitjançant la qual assignem un nombre a una propietat física, com a resultat de comparar aquesta propietat amb una altra de semblant presa com a patró, la qual s'adopta com a unitat. La mesura d'una superfície dona lloc a dues quantitats diferents si es fan servir diferents unitats de mesura. Per això, va sorgir la necessitat d'establir una unitat de mesura única per a cada magnitud, de manera que la informació fos fàcilment compresa per tothom.

## Sistema Internacional d'Unitats (SI)

Unitat bàsica:
* metre quadrat
Múltiples:
* quilòmetre quadrat
* hectàrea o hectòmetre quadrat
* decàmetre quadrat
Submúltiples:
* decímetre quadrat
* centímetre quadrat
* mil·límetre quadrat

## Sistema anglosaxó de mesures

* polzada quadrada
* peu quadrat
* iarda quadrada
* rod quadrat
* rood
* acre
* homestead
* milla quadrada
* llegua quadrada

## Altres

Pròpies dels Països Catalans:
* fanecada, usada a gran part del País Valencià, juntament amb els seus múltiples, la jovada
* hort, usada a Mallorca.
* jornal, usada a l'occident de Catalunya, Eivissa i nord del País Valencià.
* quarterada, usada a l'orient de Catalunya, Mallorca i Menorca.
* tafulla, usada al sud del País Valencià.
* vessana, usada a Girona.
Altres:
    Categoria principal: Unitats de superfície
Aquestes unitats no són oficials al Sistema Internacional d'Unitats.
* barn, usada en l'àmbit nuclear
* buru, usada a l'antiga Babilònia
* dúnam mètric, usada a l'est d'Europa i a l'Orient Mitjà

## Vegeu també

* Unitats de mesura de l'antic Egipte
* Unitats de mesura romanes
# Unitat de seguiment GPS

Una unitat de seguiment GPS és un dispositiu que utilitza el sistema de posicionament global (GPS) per a determinar la localització exacta d'un vehicle, persona, o un altre actiu al que s'adjunta, permetent registrar la posició de l'actiu a intervals regulars. Les dades d'ubicació gravades es poden emmagatzemar en la unitat de seguiment, o poden ser transmeses a una base de dades de localització central, o un ordinador connectat a Internet, utilitzant un mòbil (GPRS o SMS), emissor de ràdio o satmòdem integrat en la unitat. Això permet la localització dels actius sobre un plànol de fons, ja sigui en temps real o bé analitzar les dades posteriorment, mitjançant algun tipus de programari de seguiment GPS.
Quan s'utilitza per poder conèixer la localització de nens i persones majors, se sol denominar localitzador personal GPS. En aquests casos, també pot permetre la comunicació mitjançant un senzill telèfon mòbil.

## Vegeu també

* Telèfon de cotxe
* Localització GSM
* Autopatch
* DynaTAC

## Referències

* ↑ «Pocket Finder». Arxivat de l'original el 2013-12-04. [Consulta: 13 setembre 2013].
* ↑ RPP. «Localizador personal GPS: Dispositivo para ubicar a sus seres queridos», 13-03-2011. [Consulta: 13 setembre 2013].
* ↑ Pikavú. «Introduction». [Consulta: 13 setembre 2013].
* ↑ Abuelo Actual. «Teléfono móvil sencillo con localizador de GPS». Arxivat de l'original el 2013-09-15. [Consulta: 13 setembre 2013].
* ↑ Imaginarium. «Teléfono móvil para niños Mo1 With My Mobile (spain)». Arxivat de l'original el 2015-09-24. [Consulta: 13 setembre 2013].
* ↑ «Traccar Client - aplicación de seguimiento de los GPS».
# Santa Maria de Castellar de la Muntanya

Santa Maria de Castellar de la Muntanya és una església romànica del segle xii molt modificada, situada al municipi de la Vall de Bianya, a la comarca catalana de la Garrotxa. És un monument inventariat a l'Inventari del Patrimoni Arquitectònic de Catalunya.

## Història

Apareix esmentada per primer cop l'any 1001 en un document segons el qual Arnau Gaufred Isarn i altres executors testamentaris d'un difunt anomenat Guillem fan donació al monestir de Sant Pere de Camprodon d'una mas situat a Castellar de la Muntanya prop de l'església. Més tard apareix documentada el 1079 quan els bescomtes de Bas en fan donació per establir el priorat de Sant Joan les Fonts, cintant-la com Sancte Marie de Castellario. Al segle xiii també apareix amb el nom de castlario. L'any 1346, a més de l'altar major hi havia un altre dedicat a Santa Àgata que un temps comparí amb Sant Sebastià fins que aquest en tingué un de propi. En constituir-se la confraria del Roser el 1644 l'altar de Santa Àgata va passar a estar dedicat a la Mare de Déu del Roser. Més tard, el 1734, l'altar de Sant Sebastià va passar a ser dedicat a Sant Francesc Xavier.

## Descripció

És un edifici del segle xii d'una sola nau rectangular coberta amb volta de canó. La capçalera situada a llevant, presenta un absis semicircular amb finestra central modificada. A la banda de migdia hi ha l'entrada. Sembla que la seva porta, molt bonica, ara es troba a Sant Llorenç d'Oix. El campanar és de torre. La sagristia i la rectoria són afegits del segle xviii. L'església també té una pica baptismal d'immersió llisa, fora del seu lloc i mig encastada a la paret.

## Referències

* ↑ «"Església de Santa Maria de Castellar de la Muntanya" dins el cercador del Inventari del Patrimoni Arquitectònic de Catalunya». Arxivat de l'original el 2014-11-08. [Consulta: 14 novembre 2007].
* ↑ Sala i Canadell, Ramon; Puigdevall i Diumé, Narcís. El romànic de l'Alta Garrotxa. Girona: Caixa d'Estalvis Provincial de Girona, 1977, p. 111.
* 1 2 3 «Castellar de la Muntanya». [Consulta: 7 novembre 2014].
# Corona

«Corona» té aquests significats:
** Corona o Santa Agnès de Corona, poble del municipi eivissenc de Sant Antoni de Portmany
** Corona (Califòrnia), població dels Estats Units a l'estat de Califòrnia
** Poblenou de la Corona, municipi de l'Horta Sud
* Biografies:
** Corona (màrtir), màrtir llegendari del segle iii o IV
** Corona d'Elx, monja llegendària del segle ix
** Corona (n. 12 de febrer de 1981), futbolista castellà.
* Botànica:
** Corona de rei o lot corniculat (Lotus corniculatus)
** Corona de rei (Saxifraga longifolia)
* Miscel·lània:
** Corona (moneda), diferents tipus de moneda, antigues i modernes
** Corona dentària, part de la dent que surt de les genives
** Corona solar, embolcall lluminós del Sol
** Corona Austral i Corona Boreal, constel·lacions
** Efecte corona, lluminositat que es forma al voltant dels conductors a les línies d'alta tensió
** Tap corona, mena de tap per a les ampolles
** Corona (cervesa), marca de cervesa
# Houtzdale

Houtzdale és una població dels Estats Units a l'estat de Pennsilvània. Segons el cens del 2000 tenia 941 habitants.

## Demografia

Segons el cens del 2000, Houtzdale tenia 941 habitants, 380 habitatges, i 275 famílies. La densitat de població era de 1.038,1 habitants per quilòmetre quadrat.
Dels 380 habitatges en un 34,5% hi vivien nens de menys de 18 anys, en un 51,1% hi vivien parelles casades, en un 15,3% dones solteres, i en un 27,4% no eren unitats familiars. En el 25,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,8% tenia menys de 18 anys, un 5,8% entre 18 i 24, un 27,2% entre 25 i 44, un 22,4% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 83,7 homes.
La renda mediana per habitatge era de 29.219 $ i la renda mediana per família de 33.309 $. Els homes tenien una renda mediana de 27.039 $ mentre que les dones 20.438 $. La renda per capita de la població era de 14.177 $. Entorn del 9,3% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Houtzdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Houtzdale». American Fact Finder. Oficina del Cens dels Estats Units, 12-01-2010.
# TERA: Rising

The Exiled Realm of Arborea (abreujat a TERA: Rising) o TERA: True Action Combat és un videojoc de rol massiu gratuït ambientat en un món obert de fantasia.
La manera de jugar del TERA consisteix que l'atac no és automàtic sinó que el jugador necessita encarar l'atac de manera adequada per fer tot el dany. Això implica que el dany no depén tant de la probabilitat.
La visió és en tercera persona. L'aparença del personatge és personalitzable. Hi ha activitats que es poden aprendre (com picar pedra). Les races del joc són: Humanos, Castanic, Aman, Popori, Elin, Baraka i Alto Elfo. Les classes del joc són: Berserker (els seus atacs són potents i lents), Lancer (bloquegen amb l'escut), Warriors (esquiven els atacs), Healer (manualment apunten a qui curen), asesinos, magos, arqueros, sacerdotes o místicos. Hi ha animals voladors que podran ser muntats.

## Referències

* 1 2 3 «TERA: True Action Combat». 3d juegos. [Consulta: 9 juliol 2015].
* 1 2 «TERA: The Exiled Realm of Arborea». Meristation. [Consulta: 9 juliol 2015].
* 1 2 3 «TERA». MMOBomb. [Consulta: 9 juliol 2015].
* ↑ Rubio, Pep «TERA: The Exiled Realm of Arborea». Meristation, 05-04-2010 [Consulta: 9 juliol 2015].
* ↑ Williams, Mike «TERA crosses 1.4 million after F2P switch». GamesIndustry, 20-03-2013 [Consulta: 4 juliol 2015].
* ↑ Williams, Mike «TERA goes free-to-play in Japan and Korea». GamesIndustry, 27-12-2012 [Consulta: 4 juliol 2015].
* ↑ «Tera Juego MMORPG». MMOGRATIS. [Consulta: 25 juny 2015].
* ↑ «TERA: The Exiled Realm of Arborea» (en anglès). OnRPG. [Consulta: 25 juny 2015].
* 1 2 Funk, John. «TERA Review». The Escapist. Defy Media, 17-05-2012. Arxivat de l'original el 2 de juny 2015. [Consulta: 4 juliol 2015].
* 1 2 3 Martínez, Luís. «Análisis de Tera». JuegosDB. Arxivat de l'original el 15 de juny 2014. [Consulta: 13 juliol 2015].
* ↑ Martínez, Luís. «Análisis de Tera – Apartado Técnico y Jugable». JuegosDB. Arxivat de l'original el 3 de març 2016. [Consulta: 13 juliol 2015].
* ↑ Shively, Nick «Flying Mounts Coming To TERA». MMOGames, 31-12-2015 [Consulta: 11 març 2016].

## Enllaços externs

* Lloc web oficial europeu (anglès, alemany, francés)
# Lobos

La ciutat de Lobos, capçalera del partit homònim, és una localitat de l'Argentina. Fundada el 2 de juny de 1802, ja des de 1772 hi ha fonts documentals que la nombren. Testimoni del sagnant enfrontament entre la població criolla i els indígenes, actualment, és una zona de producció làctia i turística.

## Ciutadans il·lustres

* Juan Moreira (mort a Lobos el 1874).
* Juan Domingo Perón (nascut a Lobos el 1895).

## Referències i notes

* ↑ En un mapa de la zona fet a Londres, apareix la inscripció "L. de Lobos".

## Fonts

* «Ciudad y Partido de Lobos» (en castellà). Municipalidad de Lobos. Arxivat de l'original el 2009-02-28. [Consulta: 27 octubre 2009].
Viccionari
# ParaView

ParaView és una aplicació multiplataforma de codi obert per a la visualització científica interactiva. Té una arquitectura client-servidor per a facilitar la visualització remota de conjunts de dades tot generant models de nivell de detall (LOD) per mantenir les velocitats de fotogrames interactives per a grans conjunts de dades. És una aplicació construïda a la part superior de les biblioteques Visualization Toolkit (VTK). ParaView és una aplicació dissenyada per al paral·lelisme de dades en multiordinadors i clústers de memòria compartida o de memòria distribuïda. També es pot executar com a una aplicació d'un sol ordinador.

## Referències

* ↑ «ParaView - DIPC Technical Documentation» (en anglès). http://dipc.ehu.es.+[Consulta: 29 juny 2022].
* ↑ «Using ParaView to Visualize Scientific Data (online tutorial) : TechWeb : Boston University» (en anglès). https://www.bu.edu.+[Consulta: 29 juny 2022].